Source: http://docplayer.fi/2700390-Vuosikertomus-2008-i20900657_fingrid_kan_fi-indd-1-6-3-09-17-29-22.html
Timestamp: 2018-06-19 09:06:19+00:00
Document Index: 23956355

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Vuosikertomus 2008 i _fingrid_kan_fi.indd :29:22 - PDF
Vuosikertomus 2008 i _fingrid_kan_fi.indd :29:22
Download "Vuosikertomus 2008 i20900657_fingrid_kan_fi.indd 1 6.3.09 17:29:22"
3 Sisällys Fingrid lyhyesti 4 Fingrid Oyj:n voimansiirtoverkko 5 Toimitusjohtajan katsaus 6 Voimajärjestelmän käyttö 9 Sähkömarkkinoiden toiminnan edistäminen 11 Verkon kehittäminen ja ylläpito 13 Asiakkaat ja sidosryhmät 15 Henkilöstö ja osaaminen 17 Tutkimus ja kehitys 19 Ympäristö 21 Yhtiön talous ja rahoitus 23 3 Hallitus 24 Johtoryhmä 26 Neuvottelukunta 28 Yhteiskuntavastuu 30 FINGRID OYJ Vuosikertomus 2008
4 4 Fingrid Oyj lyhyesti Yhtiö perustettu Operatiivinen toiminta alkoi Yhtiön omistuksessa on Suomen kantaverkko ja kaikki merkittävät ulkomaanyhteydet. Voimajohtoja on yhteensä noin kilometriä ja sähköasemia 106. Asiakkaina sähköntuottajia, sähkömarkkinatoimijoita, suurteollisuusyrityksiä sekä alueja jakeluverkonhaltijoita. Liikevaihto 382 miljoonaa euroa. Taseen loppusumma miljoonaa euroa. Fingrid omistaa 20 prosenttia sähköpörssi Nord Pool AS:stä. Henkilöstö vuoden lopussa 249 (vakinaisessa työsuhteessa 237). Fingridin perustehtävä Fingridin tehtävä kantaverkkoyhtiönä on kehittää voimansiirtojärjestelmää siirtää toimintavarmasti sähköä edistää sähkömarkkinoita. Fingridin arvot avoimuus tasapuolisuus tehokkuus vastuullisuus Fingridin visio Fingridin tavoitteena on olla kantaverkkotoiminnan kansainvälinen esikuva.
5 Fingrid Oyj Jukka Ruusunen, toimitusjohtaja Siirtokapasiteetin varmistaminen Käyttövarmuuden hallinta Sähkömarkkinoiden toiminnan edistäminen Verkkopalvelu Sidosryhmäsuhteet Voimajärjestelmän käyttö Omaisuuden hallinta Järjestelmäkehitys Talous ja liiketoiminnan kehitys Markkinakehitys 5 Fingrid Oyj:n voimansiirtoverkko kv kantaverkko 220 kv kantaverkko 110 kv kantaverkko muiden verkko FINGRID OYJ Vuosikertomus 2008
6 Toimitusjohtajan katsaus 6 Päätöksenteko energia-asioissa on enenevässä määrin siirtymässä Euroopan unionin vetovastuulle. Konkreettinen esimerkki tästä saatiin vuoden lopulla, kun EU:n energia- ja ilmastopaketista päästiin sopuun. EU otti konkreettisesti päästökaupan ohjaukseensa ja asetti uusiutuvalle energialle sitovat kansalliset tavoitteet. Toimenpiteet uusiutuvan energian tavoitteiden saavuttamisessa jätettiin kuitenkin vielä toistaiseksi kansalliselle tasolle. EU:n ilmasto- ja energiastrategialla on merkittävä vaikutus Fingridin toimintaan, sillä strategian toteuttaminen perustuu keskeisesti luotettavaan ja tehokkaaseen eurooppalaiseen kantaverkkoinfrastruktuuriin. Kantaverkon kehittäminen onkin noussut hyvin merkittävään rooliin EU:n strategiassa. Toimiva eurooppalainen kantaverkko on välttämätön edellytys sille, että EU:ssa voidaan hyödyntää alueen synergioita sähkömarkkinoilla täysimääräisesti. Se on välttämätön edellytys myös EU:n kunnianhimoisille uusiutuvan energian lisäämisen tavoitteille. Suomen kannalta verkon kehittäminen tarkoittaa jatkossa Pohjoismaiden sijaan Itämeren alueen verkon kehittämistä. Toinen Fingridin toimintaan merkittävästi vaikuttava lakikokonaisuus on käsittelyssä oleva EU:n kolmas sähkömarkkinalakipaketti, jonka käsittely on jäänyt selvästi energia- ja ilmastopaketin jalkoihin. Päätöksiä odotetaan mahdollisesti keväällä Sähkömarkkinalakipaketti toisi muutoksia kantaverkkoyhtiöiden omistukseen Fingrid mukaan lukien. Paketti määrittelisi nykyistä selkeämmän rakenteen EU-tason kantaverkkojen markkina- ja teknisten sääntöjen laadintaan: komission, viranomaisten ja kantaverkko-organisaatioiden roolit selkeytyisivät. Tämä olisi huomattava parannus esimerkiksi nykyiseen pohjoismaiseen malliin, jossa yhteistyö perustuu puhtaasti vapaaehtoisuuteen ja eri toimijoiden roolit alueellisen tason päätöksenteossa perustuvat kansallisen tason lainsäädäntöön. Eurooppalaisen energia-alan historiaa kirjoitettaessa päivämäärä muistetaan vielä merkittävänä virstanpylväänä. Tuolloin Euroopan kantaverkkoyhtiöt perustivat Brysselissä yhteistyöjärjestön ENTSO-E:n (European Network of Transmission System Operators Electricity). Kaikkiaan 42 kantaverkkoyhtiötä 34 maasta allekirjoittivat järjestön perustamisasiakirjat. Järjestö aloittaa toimintansa huhtikuussa Järjestön perustaminen liittyy EU:n kolmanteen sähkömarkkinalakipakettiin sekä EU:n energia- ja ilmastopakettiin, joissa kantaverkkoyhtiöiltä edellytetään aktiivista yhteistyötä. Järjestön tehtävänä on edistää EU:n sähkömarkkinoiden integroitumista ja luoda kantaverkkoihin liittyviä markkina- ja toimitusvarmuussääntöjä yhteistyössä EU:n komission ja sähkömarkkinaviranomaisten yhteistyöelimen ACERin kanssa. Tehtävänä on myös laatia kymmenvuotissuunnitelmat verkkojen kehittämiseksi, seurata toimitusvarmuuden kehittymistä sekä laatia käyttötoiminnan tueksi yhteisiä menettelyjä.
7 Aiemmat yhteistyöorganisaatiot sulautuvat ENTSO-E:hen vuoden 2009 aikana. Pohjoismaissa tämä tarkoittaa sitä, että Nordelin viimeinen vuosikokous pidetään kesäkuussa 2009 Helsingissä. Käytännössä pohjoismainen yhteistyö jatkuu alueellisina ryhminä uudessa ENT- SO-E-organisaatiossa. Fingrid on ollut ENTSO-E:n rakentamisessa aktiivisesti mukana alusta lähtien. Kuten ulkoministerimmekin on todennut: "EU:ssa ei ole pöytiintarjoilua." Paras tapa tuoda esille suomalaisia ja pohjoismaisia näkökulmia on toimia aktiivisesti uudessa järjestössä. Suomalaisille järjestön perustaminen merkitsee yleiseurooppalaisten näkökulmien laajempaa huomioonottamista sähkömarkkinoiden sekä sähköverkon suunnittelun ja käytön kehittämisessä. Pohjoismaita ajatellen järjestön perustaminen tulee erinomaiseen aikaan: olemme saaneet viimeisten vuosien aikana huomata, että Pohjoismaat on liian pieni alue silloin, kun tehdään alueellisia kantaverkon kehittämissuunnitelmia ja kehitetään kansainvälisiä sähkömarkkinoita. Suomessa hallitus julkisti oman ilmasto- ja energiastrategiansa loppuvuodesta. Keskeinen tavoite on saavuttaa omavaraisuus sähköenergian ja -tehon suhteen. Kantaverkon kannalta keskeiset tuotantoinvestoinnit ovat lisäydinvoiman ja megawatin tuulivoimakapasiteetin liittäminen kantaverkkoon. Fingridin näkökulmasta strategiassa on paljon positiivisia elementtejä. Fingridin keskeinen huoli on tehon riittävyys tulevaisuudessa: sähköä kun on tuotettava joka hetki yhtä paljon kuin sitä kulutetaan. Hallitus on todennut itsekin, että markkinaehtoisesti ei maassamme tuoteta huippuvoimaa riittävästi. Fingrid toimii omalta osaltaan vastuullisesti, jotta strategiassa määritellyt tavoitteet voidaan Suomessa toteuttaa. Yhtiön pitkän aikavälin strategian mukaiset 1,6 miljardin euron investoinnit verkkoon ja varavoimaan seuraavien kymmenen vuoden aikana mahdollistavat ilmasto- ja energiastrategian tuotantoinvestoinnit. Seuraavat kymmenen vuotta muodostavat uuden luvun Suomen sähköverkon kehitystarinassa: 1,6 miljardin investointiohjelma vastaa lähes puolta Fingridin nykyisen voimajärjestelmän jälleenhankinta-arvosta! Tämä työ on jo tänään täydessä käynnissä. Strategia vaatii meiltä myös käyttötoiminnan kehittämistä uutta toimintaympäristöä vastaavaksi. Tässä työssä Olkiluoto 3:n verkkoon kytkeminen on merkittävä virstanpylväs. Lisäämme myös reservejä toisaalta rakentamalla omaa varavoimakapasiteettia sekä toisaalta sopimalla tuotanto- ja kulutuspuolen ratkaisuja yhteistyössä asiakkaidemme kanssa. Sähkömarkkinoiden kehittämisen osalta keskeistä on yhteispohjoismaisten Elbas- ja säätösähkömarkkinoiden kehittäminen. Myös markkinaehtoisen kysyntäjouston edistäminen on tärkeällä sijalla. On hyvä muistaa, että esimerkiksi tuulivoima tarvitsee tuekseen toimivat sähkömarkkinat. Ohjauskeinoihin liittyen olemme aloittaneet valmistautumisen syöttötariffijärjestelmän hoitamiseen ja tukien läpinäkyvään raportointiin. Fingrid pitää tässäkin asiassa läpinäkyvyyttä tärkeänä. Tällä tavoin edistämme tehokkuutta ja toimimme parhaalla mahdollisella tavalla asiakkaiden eduksi. Yhteistyö asiakkaidemme kanssa on toiminut erinomaisesti. Olemme kehittäneet asiakasyhteistyötä Fingridin neuvottelukunnan avustuksella, minkä seurauksena perustimme toimintavuonna kolme asiakastoimikuntaa päätehtäviemme mukaisesti: verkkotoimikunnan, käyttötoimikunnan ja markkinatoimikunnan. Vastaavalla rakenteella toteutimme kolme asiakaspäivää, jotka saivat erinomaisen vastaanoton. Tältä pohjalta on hyvä kehittää ennakoivaa toimintaa, olivatpa sitten kyseessä Suomen, Pohjoismaiden tai Euroopan tason asiat. Yhtiöllä on takanaan hieno vuosi. Päävalmentajana haluan lausua Fingridjoukkueelle lämpimät kiitokset erinomaisesta työpanoksesta. Olemme yhdessä määritelleet pitkäjänteisen ja mielenkiintoisen tien, joka kulkee suomalaisen yhteiskunnan ytimessä ja samalla osana kansainvälistä kehitystä. Tällä tiellä tekemisiämme ohjaavat vahva yhteinen arvopohja ja tavoitteemme ylläpitää hyvä käyttövarmuustaso sekä toimivat sähkömarkkinat suomalaisen yhteiskunnan hyväksi. Jukka Ruusunen toimitusjohtaja 7 FINGRID OYJ Vuosikertomus 2008
8 Helsingin kauppatori ja tuomiokirkko iltavalaistuksessa. 8 Voimajärjestelmän käyttö Sähkön kulutus Suomessa TWh 86,9 90,3 90,0 84,7 Fingridin siirtovolyymi TWh 65,4 68,2 67,3 62,3 Sähkön siirto Suomi Ruotsi vienti Ruotsiin TWh 4,2 3,7 3,8 1,4 tuonti Ruotsista TWh 3,7 4,0 3,4 7,0 Sähkön siirto Suomi Viro tuonti Virosta TWh 2,3 1,9 Sähkönsiirto Suomi Venäjä tuonti Venäjältä TWh 10,9 10,2 11,5 11,3
9 Voimajärjestelmän käyttö Tammikuussa saavutettiin talven kulutushuippu, joka kuitenkin jäi kymmenisen prosenttia edellisvuosien huippukulutuksesta. Kantaverkossa ei tapahtunut vuoden aikana merkittäviä häiriöitä. Ilmoitus kiristyneestä tehotilanteesta jouduttiin kuitenkin antamaan tammikuun 5. päivänä Olkiluoto 2:n häiriötä seuranneen tiukan käyttötilanteen vuoksi. Suomessa kulutettiin sähköä toimintavuonna edellisvuotta 3,8 prosenttia vähemmän, 86,9 terawattituntia (90,3 terawattituntia vuonna 2007). Poikkeuksellisen leuto talvi vähensi kulutusta. Myös talouden taantuma syksyllä pienensi teollisuuden sähköntarvetta. Fingridin verkossa sähköä siirrettiin 65,4 terawattituntia (68,2), joka vastasi 75:tä prosenttia Suomen kulutuksesta. Leudon talven vuoksi sähkön kulutushuippu megawattia jäi 10 prosenttia edellisten vuosien huippukulutusta alhaisemmaksi ( megawattia vuonna 2007). Tehoreservilain mukainen huippuvoima ei käynnistynyt kertaakaan. Olkiluodon toinen ydinvoimayksikkö kytkeytyi irti verkosta , minkä seurauksena tuonti Ruotsista kasvoi täyteen siirtokapasiteettiin. Sähkönkulutus ei tapahtumapäivänä ollut merkittävän korkea (huipussaan noin megawatin tasolla). Tästä huolimatta Fingrid antoi ilmoituksen kiristyneestä tehotilanteesta illalla, kun Olkiluodon uudelleenkäynnistys viivästyi eikä täyden tuonnin tilanteessa kotimaisia säätötarjouksia ollut tarjolla kattamaan yösähkökuormien kulutuksen kasvua. Ilmoituksen seurauksena käyttöön saatiin lisää tuotantokapasiteettia, eikä tilanne johtanut tehopulaan. Suomen ja Ruotsin välinen sähkönsiirto oli alkuvuonna pääosin tuontia Ruotsista Suomeen. Huhtikuun puolivälistä lähtien siirtosuunta vaihteli ollen loppukesästä vuoden loppuun jälleen vientipainotteista. Verkon huolto- ja investointityöt eivät juuri pienentäneet markkinoille tarjottavaa siirtokapasiteettia. Sähköä tuotiin Ruotsista Suomeen vuoden aikana 3,7 terawattituntia (4 terawattituntia vuonna 2007) ja Suomesta vietiin sähköä Ruotsiin 4,2 terawattituntia (3,7 terawattituntia). Sähkön siirto Baltiasta Viron Estlinkyhteydellä oli vuoden aikana pääosin tuontia Suomeen. Suomeen tuotiin Estlink-yhteyden kautta sähköä 2,3 terawattituntia (1,9 terawattituntia). Viron sisäinen kantaverkko rajoitti ajoittain Viron suuntaan tarjottavaa siirtokapasiteettia. Fingrid huolehti Estlink-yhteyden käytöstä yhdessä Viron kantaverkkoyhtiön Põhivõrkin kanssa. Sähkön tuonti Venäjältä oli 10,9 terawattituntia vuonna 2008 (10,2 terawattituntia). Venäjän yhteyden tuontikapasiteettia rajoittivat huoltotyöt Venäjän puolella maaliskuun loppuun asti. Kantaverkossa ei ollut merkittäviä laajoja häiriöitä. Venäjän yhteydellä oli alkusyksystä muutamia lyhytaikaisia Venäjän verkosta aiheutuneita häiriöitä, jotka enimmillään pienensivät tuontia 900 megawattia. Voimajohtopylvään kaatuminen helmikuun puolivälissä haruskorroosion vuoksi Paimiossa aiheutti parin viikon siirtokeskeytyksen Lieto Salo 400 kilovoltin voimajohdolla. Tapahtumasta ei aiheutunut vahinkoja ympäristölle eikä katkoksia sähköntoimitukseen. Fingrid varautuu lähivuosina lisäämään nopeaa häiriöreserviä. Nopealla häiriöreservillä turvataan sähköjärjestelmän toimivuus muun muassa voimalaitosten häiriötilanteissa ja palautetaan sähköjärjestelmä mahdollisimman nopeasti normaalitilaan. Toimintavuonna Fingrid teki käyttöoikeussopimuksen Hinkismäen 40 megawatin kaasuturbiinin käyttämisestä varavoimalaitoksena. Sähkön siirrossa syntyy aina häviöitä. Kantaverkon häviöiden määrä on ollut vuodessa hiukan yli yksi terawattitunti, mikä vastaa noin yhtä prosenttia Suomen sähkönkäytöstä. Poistojen jälkeen häviösähkön hankinta on Fingridin suurin yksittäinen kustannuserä, toimintavuonna 50 miljoonaa euroa. Fingrid teki toukokuussa kolmivuotisen sopimuksen häviösähkön hankinnan salkunhallintapalveluista. Käyttövarmuuden hallintaan liittyy oleellisesti myös valmiussuunnittelu. Voimatalouspooli jatkoi toimintaansa Fingridin ja valtion välisellä sopimuksella huolehtien voimahuoltoalan valmiudesta. Voimatalouspooli on yksi 24 poolista, jotka kaikki hoitavat public-private-partnership-periaatteella elinkeinoelämän varautumista kriisitilanteisiin. Poolissa ovat edustettuina kantaverkkoyhtiön lisäksi voimantuottajat ja -jakelijat. Voimajärjestelmän käytön kansainvälinen yhteistyöympäristö muuttuu merkittävästi eurooppalaisten järjestöjen perustaman uuden yhteistyöjärjestön ENT- SO-E:n myötä. ENTSO linjaa jatkossa eurooppalaista toimitusvarmuuden tasoa ja tiivistää käyttöyhteistyötä. Pohjoismaisen yhteiskäyttöverkon tiivis yhteistyö jatkuu edelleen, nyt ENTSOn alueellisen komitean ja työryhmien kautta. Fingrid järjesti marraskuussa käyttövarmuuspäivän asiakkailleen ja muille sidosryhmille. FINGRID OYJ Vuosikertomus
10 asukkaan Kuopio on Suomen yhdeksänneksi suurin kaupunki. Vuonna 2008 Kuopion Energian sähköverkon alueella kulutettiin sähköä noin 570 gigawattituntia. 10 Pullonkaulatulot M Pohjoismaissa Suomen ja Ruotsin välillä
11 Sähkömarkkinoiden toiminnan edistäminen Eurooppalaiset kantaverkkoyhtiöt perustivat joulukuussa uuden yhteistoimintajärjestön ENTSO-E:n edistämään sähkömarkkinoiden yhdentymistä ja kantaverkkotoiminnan muuta yhteistyötä. Sähkömarkkinoiden läpinäkyvyyttä parannettiin vuoden aikana, ja Fingrid lisäsi internet-sivustollaan julkaistavan sähkömarkkinatiedon määrää. Pohjoismaisilla sähkön tukkumarkkinoilla aluehinnat eriytyivät toisistaan merkittävästi. Sähkön spot-hinta oli alkuvuonna Suomessa ajoittain jopa nelinkertainen verrattuna vastaavaan hintaan Etelä-Norjassa, kun teknisistä vioista aiheutuneet siirtoverkon pullonkaulat Etelä-Skandinaviassa hankaloittivat norjalaisen vesisähkön pääsyä pohjoismaisille markkinoille. Koko pohjoismaisella sähkömarkkina-alueella oli yhtenäinen hinta ainoastaan 9 prosenttia vuoden tunneista. Merkittävimmät rajoitukset sähkön siirtokapasiteetissa olivat Oslovuonon alittavissa kaapeleissa sekä Etelä-Norjan ja Jyllannin välisessä Skagerrak-yhteydessä. Sen sijaan Suomen ja Ruotsin välillä ei ollut ongelmia siirtoyhteyksissä. Maat muodostivatkin käytännössä yhtenäisen sähkön tukkumarkkina-alueen, jossa oli sama spot-hinta 98 prosenttia ajasta. Maiden rajalta kertyi vain 0,5 prosenttia niin sanotuista pullonkaulatuloista, jotka nousivat Pohjoismaissa kaikkiaan yli 240 miljoonaan euroon. Spot-markkinoiden keskihinta oli vuoden aikana keskimäärin 45 euroa megawattitunnilta (28 /MWh vuonna 2007), kun taas pullonkaulat nostivat Suomen aluehinnan tasoon 51 euroa megawattitunnilta (30 /MWh). Eurooppalaisten sähkömarkkinoiden yhdentyminen etenee merkittävästi uuden eurooppalaisen järjestön ENTSO-E:n (European Network of Transmission System Operators Electricity) perustamisen myötä. Uusi järjestö edellyttää kantaverkkoyhtiöiltä aiempaa suurempaa panostusta markkinoiden ja niiden pelisääntöjen kehittämiseen Euroopassa. Yhteistyötoiminta saa virallisemman luonteen ja myös enemmän resursseja. ENTSO-E jatkaa alueellisten markkinoiden kehittämistä, mutta edesauttaa myös pelisääntöjen kehittämistä alueiden välillä. Markkinoiden läpinäkyvyyttä parannettiin merkittävästi. Fingrid lisäsi internetsivustollaan julkaistavan sähkömarkkinatiedon määrää. Uutta tietoa ovat muun muassa pullonkaulatulot, sähkön tuotantoennuste sekä tase- ja säätösähkön määrät ja hinnat. Nord Pool Spot julkaisi myös lisätietoja, samoin kantaverkkoyhtiöiden eurooppalainen ETSO- Vista-palvelu. Pohjoismaiset energiaministerit päättivät syyskuussa toimista sähkömarkkinoiden kehittämiseksi. Ministerit pyysivät pohjoismaisia kantaverkkoyhtiöitä ryhtymään toimiin yhteispohjoismaisen sähköpörssialueen jakamiseksi nykyistä useampaan hinta- ja/tai tarjousalueeseen. Tämän perusteella Fingrid käynnisti osaltaan selvityksen, jossa analysoidaan Suomen mahdollista jakamista kahteen alueeseen. Tasepalvelun harmonisoinnista sovittiin Pohjoismaiden välillä ja uusi menettely otettiin käyttöön vuoden 2009 alusta. Keskeisiä muutoksia ovat sähkötaseiden käsittely kahdessa eri taseessa, tuotanto- ja kulutustaseessa, sekä tasepalveluun sisältyvien kustannusten harmonisointi. Tuotantotaseen tasepoikkeamalle kohdistetaan ns. kaksihintamalli ja kulutustaseen tasepoikkeamalle ns. yksihintamalli. Keskeinen malliin liittyvä muutos on myös tuotantosuunnitelmien ja säätösähkötarjousten jättäminen 45 minuuttia ennen kunkin käyttötunnin alkua. Valtakunnalliseen taseselvitykseen otettiin lisäksi käyttöön uusi tietojärjestelmä. Pohjoiseurooppalaiset sähkön tukkumarkkinat integroituvat, kun pohjoismaisen ja saksalaisen sähkön spot-pörssialueen yhdistävä European Market Coupling Company aloittaa operatiivisen toiminnan. EMCC yhdistää Pohjoismaiden ja Saksan pörssialueiden tarjouskirjat ja optimoi pörssialueiden välisen sähkön siirron. Siirtokapasiteetti tulee tehokkaampaan käyttöön ja kaupat toteutuvat aina halvemman markkinahinnan alueelta kalliimman markkinahinnan alueelle. Tekniset ongelmat siirsivät toiminnan käynnistymistä kuitenkin syksystä 2008 seuraavan vuoden puolelle. Yhdessä Venäjän ja Viron organisaatioiden kanssa selvitettiin mahdollisuuksia nykyistä markkinaehtoisemman sähköpörssiä hyödyntävän sähkökaupan käyttöönottoon rajan ylittävässä sähkönsiirrossa. Venäläiset ovat olleet kiinnostuneita tuomaan sähköä Suomesta, ja kantaverkkoyhtiöt selvittivätkin alustavasti, millä tavoin nykyinen yhteys voitaisiin muuttaa osittain kaksisuuntaiseksi. Naapurimaiden valmiudet eivät kuitenkaan ole mahdollistaneet etenemistä asiassa. Tehoreservilain mukaisen huippuvoiman markkinoille tarjoamiseen neuvoteltiin yhdessä Svenska Kraftnätin ja Nord Pool Spotin kanssa uudet, Nordelin suosituksia vastaavat toimintamallit. Sähkömarkkinat Nord Pool systeemihinta, keskihinta /MWh 44,74 27,93 48,59 29,33 Suomen aluehinta, keskihinta /MWh 51,02 30,01 48,57 30,53 FINGRID OYJ Vuosikertomus
12 Kotkan satama on yksi Suomen vilkkaimmista vientisatamista. Vuonna 2008 sen kautta kulki tavaraa lähes 11,6 miljoonaa tonnia. 12 Suomen kantaverkon rakentaminen km Rakennetut voimajohtokilometrit Suunnitellut voimajohtokilometrit
13 Verkon kehittäminen ja ylläpito Fingrid kertoi suunnitelmistaan vahvistaa Suomen kantaverkkoa. Kantaverkko- ja varavoimainvestoinnit ovat yhteensä 1,6 miljardia euroa vuoteen 2020 mennessä. Sähköverkkoa on rakennettu useassa aallossa uusi luku sähköverkon kehitystarinassa käynnistyi. Fingrid rakentaa vuoteen 2018 mennessä yli km voimajohtoja ja noin 30 uutta sähköasemaa. Verkon rakentaminen jatkui aktiivisena koko vuoden. Fingridin kokonaisinvestoinnit vuonna 2008 olivat 88 miljoonaa euroa (79 M vuonna 2007). Investointitahti jatkuu kiivaana tulevinakin vuosina, sillä Fingrid on investoimassa kantaverkkoon ja varavoimaan seuraavien kymmenen vuoden aikana yhteensä 1,6 miljardia euroa. Tämä mahdollistaa yhden suuren ydinvoimayksikön ja megawatin maantieteellisesti hajautetun tuulivoimakapasiteetin liittämisen Suomen kantaverkkoon vuoteen 2020 mennessä sekä ikääntyvien verkonosien uusimisen. Yksi toimintavuoden merkittävimmistä hankkeista oli 400 kilovoltin siirtoyhteyden käyttöönotto Ulvilasta Kangasalle. Yhteys vahvistaa sähkön siirtoyhteyttä länsirannikolta Pirkanmaalle. Lisäksi uusittiin Kankaanpään ja Lålbyn välinen 110 kilovoltin voimajohto. Kaikkiaan käynnissä oli noin 40 kantaverkon investointihanketta. Vuoden aikana solmittiin useita merkittäviä hankintasopimuksia. Suomen ja Ruotsin välisen uuden tasasähköyhteyden (Fenno-Skan 2) merikaapelin toimittaa Nexans Norway AS ja suuntaajaasemat rakentaa ABB Ab. Näiden toimitusten yhteisarvo on noin 260 miljoonaa euroa, josta Fingridin kustannusosuus on puolet. Fenno-Skan 2 -yhteyden rakentaminen käynnistyi vuoden aikana, ja sen on suunniteltu valmistuvan vuoden 2011 lopulla. Muita merkittäviä hankintoja, joista toimintavuonna päätettiin, olivat muun muassa Isoniemen 220/110/20 kilovoltin sähköasema, Isoniemen ja Vajukosken välinen 220 kilovoltin voimajohto, Asmuntin ja Tuomelan 400 kilovoltin sarjakondensaattoriasemat, Kopulan 400/110 kilovoltin sähköasema, Petäjäskosken 400 kilovoltin ja Valajaskosken 220 kilovoltin sähköasemat, Keminmaan sähköaseman laajennus sekä Katerman ja Kuhmon välinen 110 kilovoltin voimajohto. Pohjoismaiden kantaverkkoyhtiöt jatkoivat työtään pullonkaulojen poistamiseksi verkosta. Nordelin aikaisemmin ehdottamista viidestä hankkeesta neljä on teknisessä suunnittelu- tai rakennusvaiheessa ja viidennestä on tehty aiesopimus. Keväällä 2008 Nordel esitti suunnitelman uusista hankkeista, jotka ajoittuvat vuoden 2015 jälkeiseen aikaan. Uusi verkkosuunnitelma yhdessä kansallisten investointihankkeiden kanssa kaksinkertaistaa pohjoismaiset investoinnit nostaen ne miljoonan euron vuositasolle. Pohjoismaisen selvityksen rinnalla tutkittiin Baltian alueen ja Puolan sekä Pohjoismaiden välillä kolmen siirtoyhteyden kannattavuutta. Selvityksen ensimmäinen vaihe valmistui vuodenvaihteessa 2008/2009. Tarkastelussa olivat mukana Suomen ja Viron välinen Estlink 2 -siirtoyhteys, Ruotsin ja Baltian maiden välinen yhteys sekä Liettuan ja Puolan välinen yhteys. Baltian alueen sähkön toimitusvarmuuden varmistamiseksi EU asetti loppuvuonna Itämeren alueen jäsenmaista koostuvan ryhmän pohtimaan alueen sähkömarkkinoiden ja siirtoyhteyksien pitkäjänteistä kehittämistä (Baltic Interconnection Plan). Fingrid osallistuu aktiivisesti myös tämän ryhmän työhön. Verkkosuunnitteluyhteistyö laajenee ENTSO-E:n myötä kattamaan koko Euroopan alueen. Tämä tarkoittaa käytännössä tulevaisuutta koskevien skenaarioiden laatimista ja siirtotarpeiden määrittämistä yhä laajemmalla maantieteellisellä alueella. Samalla se mahdollistaa pohjoismaisen markkinalähtöisen verkkosuunnittelun laajamittaisen soveltamisen. Fingridin näkökulmasta keskeisintä on Itämerta ympäröivän verkon kehittäminen. Fingrid varautuu lähivuosina lisäämään nopeaa häiriöreserviä megawatilla. Yhtiö selvittää, onko Suomen nykyisessä tuotantokapasiteetissa varavoimakäyttöön soveltuvia laitosyksiköitä tai teollisuuden irtikytkettävää kuormaa, joilla voidaan pienentää rakentamistarvetta. Hankkeeseen liittyen käynnistettiin loppukesästä uusien varavoimalaitosten ympäristövaikutusten arviointi kuudella paikkakunnalla. Vuoden aikana kilpailutettiin ja solmittiin sähköasemien, voimajohtojen ja varavoiman kunnonhallinnan kolmivuotissopimukset. Ikääntyvän kantaverkon kunnonhallintaan käytettiin 16 miljoonaa euroa (16 M vuonna 2007). Fingridin kaasuturbiinien peruskorjaukseen ja ylläpitoon käytettiin noin 7 miljoonaa euroa (6 M ). Fingrid julkaisi verkkopäivässä 9.9. tuulivoimaselvityksen, jossa tarkasteltiin tuulivoiman lisäämisen vaikutuksia kantaverkkoon käyttövarmuuden, siirtokapasiteetin riittävyyden ja sähkömarkkinoiden kannalta. 13 FINGRID OYJ Vuosikertomus 2008
14 Jyväskylästä tuli vuoden 2009 alussa kuntaliitosten myötä Suomen seitsemänneksi suurin kaupunki. Kuvassa Ylistön silta iltavalaistuksessa. 14 Fingrid oli jälleen mukana Farmarija Metko-messuilla. Molemmat tapahtumat ovat tärkeitä, koska näyttelyt tarjoavat mahdollisuuden tavata kasvokkain maanomistajia ja muita sidosryhmiä sekä käydä keskusteluja esimerkiksi johtoalueiden moninaiskäytöstä ja käynnistymässä olevista rakennushankkeista.
15 Asiakkaat ja sidosryhmät Fingrid varmistaa vuoropuhelun sidosryhmiensä kanssa uudella toimikuntarakenteella. Yhtiöllä on kolme toimikuntaa, neuvottelukunta ja yhteistyöfoorumeita, joiden työhön osallistuu yli 60 asiakkaiden ja sidosryhmien edustajaa. Fingrid uudisti toimintavuonna asiakastoimikuntarakenteensa. Käyttö-, verkko- ja markkinatoimikunnat tarjoavat mahdollisuuden tiiviiseen vuorovaikutukseen. Vuorovaikutusta lisättiin myös muiden sidosryhmien keskuudessa. Kantaverkkoyhtiön sidosryhmäkenttä on laaja, sillä yhtiön toiminta vaikuttaa välillisesti kaikkien suomalaisten elämään. Toimintavuonna pidettiin tiivistä yhteyttä paitsi yhtiön asiakkaisiin, myös sähkömarkkinatoimijoihin, viranomaisiin, maanomistajiin, tutkimus- ja koulutusmaailman edustajiin sekä median edustajiin. Teknologiafoorumi kokoontui kaksi kertaa keskittyen osapuolten väliseen tiedonvaihtoon ja Fingridissä ideoitujen tutkimus- ja kehityshankkeiden jatkojalostamiseen. Voimajohdot ja luonto -foorumissa käytiin läpi voimajohtojen linnusto- ja maisemakysymyksiä. Voimajohdot ja ympäristölainsäädäntö -foorumissa käsiteltiin yhtiön häiriöreservejä ja lähitulevaisuuden voimajohtohankkeita. Maanomistajia tavattiin paitsi eri hankkeiden esittelytilaisuuksissa, myös kaksilla erikoismessuilla. Yhtiö selvitti toimintavuoden lopulla sidosryhmiensä käsityksiä Fingridin toiminnasta. Palaute oli rohkaisevaa. Fingridin toiminnan koettiin olevan vastuullista, avointa ja kustannustehokasta. Yhtiön toimintaa arvostettiin laajalti eri ryhmissä. Maanomistajat toivoivat voivansa vaikuttaa enemmän voimajohtoja koskeviin päätöksiin. Heistäkin enemmistö katsoi saaneensa tarpeeksi tietoa uuden voimajohdon rakentamisesta, eikä enemmistölle tullut rakennusaikana esille merkittäviä haittoja. Asiakkailleen yhtiö tarjoaa siirtopalveluita ja sähkömarkkinapalveluita. Siirtopalveluihin kuuluvat verkkoon liittyminen, sähkönsiirto ja verkon kehittäminen. Sähkömarkkinapalvelut puolestaan sisältävät sähkömarkkinainfrastruktuurin, sähkömarkkinainformaation ja tasepalvelut. Vuoden 2008 alussa käynnistyi sähkönsiirtopalvelun uusi nelivuotinen sopimuskausi. Siirtopalvelun hintatasoa nostettiin keskimäärin 4,5 prosenttia. Keskeisin syy korotukseen on yhtiön mittava investointiohjelma ja yleinen kustannustason nousu. Kantaverkkopalvelun ehtoja täsmennettiin molemminpuolisesti vahingonkorvausvastuiden osalta. Vahingonkorvausvastuuta laajennettiin kattamaan alueverkkoon liittyneet sähkönkäyttäjät esine- ja henkilövahinkojen osalta. Energiamarkkinavirasto valvoo sähköverkkoliiketoiminnan tuoton kohtuullisuutta. Vuosien valvontajakson aikana Fingridin toiminnan tuotto oli noin 100 miljoonaa euroa alle valvonnassa sallitun tuoton. Meneillään oleva valvontajakso kattaa vuodet Energiamarkkinavirasto vahvisti toimintavuonna päivitetyt kantaverkon yleiset liittymisehdot ja liityntöjen hinnoitteluperiaatteet sekä voimalaitosten järjestelmätekniset vaatimukset. Uutta, vuoden 2009 alusta voimaan tulevaa tasepalvelumallia esiteltiin tasevastaaville. Aiheen tiimoilta järjestettiin Finlandia-talossa seminaari tasepalveluasiakkaille. Vuoden aikana järjestettiin lisäksi asiakkaille ja sidosryhmille kolme seminaaripäivää: sähkömarkkinapäivä, verkkopäivä ja käyttövarmuuspäivä. Tilaisuuksissa käsiteltiin ajankohtaisia teemoja markkinoiden toimintaan, investointeihin ja käyttövarmuuteen liittyen. Venäjän tuontisopimukset vahvistettiin vuoden pituisina vuodelle Venäjän sähköntuonnin siirtoehtoja pyritään muuttamaan sähkömarkkinoita paremmin palveleviksi. Kehitystyö on meneillään, ja uudet, markkinaehtoisemmat tuontiehdot on tarkoitus ottaa käyttöön vuoden 2009 alussa. Asiakkaiden ja markkinatoimijoiden ääni on kuulunut kantaverkkoyhtiössä sen perustamisesta lähtien. Kuluneen vuoden aikana uudistettiin asiakastoimikuntien ja neuvottelukunnan kokoonpanoa ja tehtäväalueita. Neuvottelukunta muodostaa yhtiön toimitusjohtajan strategisen vuoropuhelukanavan asiakaskunnan edustajien kanssa. Syksyn aikana toimintansa käynnistivät myös verkko-, käyttö- ja markkinatoimikunnat, jotka keskittyvät nimensä mukaisesti oman toiminta-alueensa ajankohtaisiin kysymyksiin ja operatiivisiin käytäntöihin. 15 FINGRID OYJ Vuosikertomus 2008
16 Helsingin asukasluku lähestyy jo :ta. Vuonna 2008 helsinkiläiset kuluttivat sähköä noin 4,67 terawattituntia. 16 Työturvallisuus on Fingridissä keskeinen tavoite. Vuonna 2008 yhtiö palvelutoimittajineen on kiinnittänyt erityistä huomiota järjestelmälliseen henkilösuojainten käyttöön. Työmaa-alueilla tai kytkinkentillä liikuttaessa on käytettävä kypärän ohella myös huomioväristä asua tai huomioliiviä.
17 Henkilöstö ja osaaminen Fingridissä työskenteli vuoden lopussa 249 henkilöä, joista vakinaisia oli 237. Henkilömäärä vastaa hyvin yhtiön toiminnan tarpeita. Toimintavuonna Fingridissä käynnistettiin räätälöidyt johtamisen ja esimiestyön valmennusohjelmat. Samanaikaisesti järjestettiin koko henkilöstölle työyhteisövalmennusta, sisäistä teknistä koulutusta, kielikoulutusta ja tuettiin työntekijöiden ammatillista täydennyskoulutusta. Fingridin henkilöstöpolitiikka nojaa yhtiön arvoihin: avoimuuteen, tasapuolisuuteen, tehokkuuteen ja vastuullisuuteen. Yhtiön johtamisessa korostuu työntekijöiden hyvinvointi. Laajeneva ja monipuolistuva tehtäväkenttä sekä jatkossa monella tavoin aiempaa vaativampi toimintaympäristö haastavat muutokseen. Henkilöstömotto "Virtaa riittää" edellyttää hyvin toimivaa työyhteisöä, jossa panostetaan kestävästi henkilöstövoimavarojen ja osaamisen kehittämiseen sekä hyvään johtamiseen. Perusta hyvälle työilmapiirille ja tehokkaalle toiminnalle luodaan riittävällä henkilöstön koulutuksella sekä erilaisilla työhyvinvointia edistävillä palveluilla ja seurannalla. Muutoksia työilmapiirissä ja työn kuormittavuudessa selvitetään joka vuosi kyselytutkimuksin. Henkilöstön palaute on ollut viime vuosina rohkaisevan myönteistä, mistä on hyvä jatkaa toiminnan kehittämistä. Fin grid sai toimintavuonna Työterveyslaitoksen ilmapiiritutkimuksessa kouluasteikolla yleisarvosanaksi työnantajana 8,5. Kaikkiaan ilmapiirikyselyn tulokset olivat erittäin hyviä; osin yhtiö sai jopa huippuarvosanoja verrattaessa muihin suomalaisiin yrityksiin. Henkilöstön valmennuksessa lähtökohtana on jokaisen vastuu työhyvinvoinnista ja toiminnan tuloksista. Vuoden 2008 aikana henkilöstön kehittämisprosessissa toteutettiin räätälöidyt valmennusohjelmat niin hallitus- ja johtoryhmätyön kuin esimiestoiminnan parantamiseksi. Koko henkilöstölle suunnattu työyhteisövalmennus käynnistettiin kevään henkilöstöpäivillä, ja sitä jatketaan tulevina vuosina järjestelmällisesti pienemmissä ryhmissä. Vastaavasti esimieskunnan valmennusta jatketaan kaksivuotisen Fingridille räätälöidyn ohjelman mukaisesti. Asiantuntijoille valmennukset ovat niin ikään Fingridin lähtökohdista rakennettuja kokonaisuuksia. Yhtiössä käytössä olevan asiantuntijauran kriteerit päivitettiin toimintavuoden aikana. Tavoitteena on mahdollistaa jatkuva kehittyminen asiantuntijana läpinäkyvin ja yhtäläisin kriteerein. Yhtiön tehokkaan ja tuloksellisen toiminnan takana on henkilöstön yhteinen näkemys ja ymmärrys toimintaa ohjaavista arvoista, strategiasta ja tavoitteista. Tämä edellyttää tehokasta viestintää ja vuoropuhelua. Fingridissä järjestetään vuosittain kolme henkilöstöpäivää. Henkilöstötilaisuuksissa käsitellään muun muassa tulos- ja tavoitekeskusteluja, toiminnansuunnittelua ja yhtiön operatiivista toimintaa. Henkilöstön määrä pysyi toimintavuonna edellisvuoden tasolla. Vuoden päättyessä Fingridissä työskenteli 249 henkilöä, joista vakinaisia oli 237. Fingridin henkilömäärä vastaa hyvin yhtiön nykyisen toiminnan laajuuden tarpeita. Osa yhtiön henkilöstöstä saavuttaa lähivuosina eläkkeelle jääntiin oikeuttavan iän tai lähestyy sitä. Yhtiö panostaa yhä enemmän näiden ikäluokkien asiantuntemuksen siirtämiseen nuoremmille. 17 FINGRID OYJ Vuosikertomus 2008
18 18 Näkymä Tornionjoen yli. Tornion suurimman työnantajan Outokumpu Stainless Oy:n sähkönkulutus on lähes kymmenkertainen Tornion muuhun sähkönkulutukseen verrattuna. Outokummun Tornion tehtaat kuluttavat vuosittain reilut 2,1 terawattituntia sähköä.
19 Tutkimus ja kehitys Fingridin T&K-panostus oli noin miljoona euroa. Tutkimus- ja kehityshankkeet tukivat yhtiön keskeisiä liiketoimintaprosesseja. Fingridin tutkimus- ja kehitystyön keskeisenä tavoitteena on kehittää uusia menetelmiä kantaverkon korkean käyttövarmuuden ylläpitämiseen ja hyödyntää samalla verkon täysi siirtokyky. Lisäksi toiminnalla pyritään kehittämään sähkömarkkinoita, sovittamaan kantaverkko ympäristöönsä ja edistämään osaamista yhteistyössä sidosryhmien kanssa. Fingridissä oli käynnissä noin 55 tutkimus- ja kehityshanketta, joista muodostuu yhtiön noin miljoonan euron T&K-panostus. Lisäksi rahoitettiin Teknillisen korkeakoulun sähkönsiirtojärjestelmien professuuria sekä sähkötutkimus- ja ympäristöpoolien toimintaa. Hankkeet tukivat Fingridin keskeisiä liiketoimintaprosesseja eli siirtokapasiteetin varmistamista, käyttövarmuuden hallintaa ja sähkömarkkinoiden toiminnan edistämistä. Kuten aikaisempinakin vuosina, useaan hankkeeseen liittyi joko yhtiössä tai yhtiön rahoituksella tehty diplomi- tai väitöskirjatyö. Usean opinnäytetyön ohjauksessa hyödynnettiin lahjoitusprofessuuria. Monia hankkeita toteutettiin myös kantaverkkoyhtiöiden välisenä pohjoismaisena yhteistyönä. Merkittävä T&K-panostus käytettiin edellisiltä vuosilta jatkuneiden tehoheilahteluiden seurantaan ja niiden hallintaan liittyviin hankkeisiin. Verkon siirtokykyä on saatu lisättyä merkittävästi näiden hankkeiden avulla. Parhaillaan aiheesta on tekeillä väitöskirja sekä yhteispohjoismainen projekti, jossa hyödynnetään eri puolille Nordel-verkkoa asennettuja synkronoituja mittalaitteita. Käyttövarmuuden tarkempaan määrittelyyn, käyttövarmuuden parantamiseen ja tuulivoiman järjestelmävaikutusten selvittämiseen tähtäävät projektit etenivät opinnäytetöiden avulla. Aiheista on tekeillä kaksi väitöskirjatyötä. Aiemmin kehitettyjä laskentamenetelmiä sovellettiin myös käytännön verkkosuunnittelussa. Toimintavuonna aloitettiin energiamarkkinaviraston kanssa yhteinen T&Khanke, jossa päivitetään sähkönsiirron keskeytysten kansantaloudelle aiheuttamien haittojen laskemisessa tarvittavat kulutustyyppikohtaiset parametrit. Projekti saadaan päätökseen alkuvuonna Vuoden aikana selvitettiin yhteistyössä projektitoimittajien kanssa uusien menetelmien, muun muassa maatutkauksen, soveltuvuutta voimajohtopylväiden perustusten tutkimiseen. Tulosten perusteella todettiin uusien tutkimusmenetelmien kuitenkin sopivan paremmin sähköasemien maaperätutkimuksiin. Sähkömarkkinoiden toiminnan edistämiseen liittyen Fingrid osallistui useiden suomalaisten osapuolten yhteishankkeeseen "Suomalaisen energiateknologian tulevaisuus", jossa selvitetään muun muassa sähkön kysynnän ja tarjonnan kehittymistä Suomessa ja naapurimaissa. Sähkömagneettisiin kenttiin liittyvää tutkimusta jatkettiin useassa eri projektissa. Kenttien teoreettiseen laskemiseen sopivia laskentaohjelmia kartoittanut hanke saatiin päätökseen alkuvuonna, ja työn perusteella päädyttiin hankkimaan uusi työkalu sähkö- ja magneettikenttien arvioimiseen. Kesällä tutkittiin johtoaukeilla oleviin sähköpaimeniin indusoituvia jännitteitä. Lisäksi Fingridin edustaja osallistui kansainväliseen työryhmään, jossa tehdään työntekijöiden kenttäaltistukseen liittyvää standardia. Sähkömuseo Elektrassa vietettiin koko perheen puuhapäivää elokuun alussa. Viikonlopun teemana olivat sähköiset keksinnöt ja niiden keksijät. Mielikuvitusta ruokkivassa kilpailussa lapset saivat suunnitella oman sähköä käyttävän keksinnön. Jos itselle ei tullut uusi keksintö mieleen, mallia saattoi hakea museon näyttelystä "Meripihkasta teknologiaksi". 19 FINGRID OYJ Vuosikertomus 2008
20 asukkaan Vaasassa vuosittainen sähkönkulutus on noin 579 gigawattituntia. 20 Jyväskylän yliopiston toteuttama monivuotinen tutkimus osoitti perhosten hyötyvän johtoaukeista luonnonsoita korvaavina elinympäristöinä. Perhosten määrään voidaan vaikuttaa raivaamalla suoalueiden johtoaukeita yhtä usein kuin metsämailla sijaitsevia aukeita. Tutkimustuloksen perusteella Fingrid päätti lyhentää raivauskiertoaikaansa soilla.
FINGRID OYJ PÖRSSITIEDOTE 1 (6)
FINGRID OYJ PÖRSSITIEDOTE 1 (6) FINGRID KONSERNIN OSAVUOSIKATSAUS 1.1. - 31.3.2008 Toimintakatsaus Voimajärjestelmän käyttö Suomessa kulutettiin sähköä vuoden alusta maaliskuun loppuun mennessä 25 terawattituntia,
9.9.2008 Fingridin uudet asiakastoimikunnat ja yhtiön kehittyvä sidosryhmätoiminta 2 Fingridin strategian mukaiset päätehtävät Voimajärjestelmän kehittäminen Voimajärjestelmän käyttö Sähkömarkkinat 1 3
Osavuosikatsaus 1.1.-31.3.1998
FINGRID OYJ 1(5) Osavuosikatsaus 1.1.- Fingridin operatiivinen toiminta käynnistyi 1.9.1997, joten kuluva vuosi on yhtiön ensimmäinen täysi toimintavuosi. Alkuvuoden aikana yhtiö on kantaverkkotoiminnan
PÖRSSITIEDOTE 1 (6) FINGRID OYJ FINGRID KONSERNIN OSAVUOSIKATSAUS Toimintakatsaus. Voimajärjestelmän käyttö
PÖRSSITIEDOTE 1 (6) FINGRID KONSERNIN OSAVUOSIKATSAUS 1.1. - 30.6.2008 Toimintakatsaus Voimajärjestelmän käyttö Suomessa kulutettiin sähköä vuoden alusta kesäkuun loppuun mennessä 45 terawattituntia, mikä
SISÄLLYS. Fingrid Oyj:n voimansiirtoverkko...4. Fingrid lyhyesti...5. Toimitusjohtajan katsaus...6. Voimajärjestelmän käyttö...9
Vuosikertomus 2007 SISÄLLYS Fingrid Oyj:n voimansiirtoverkko...4 Fingrid lyhyesti...5 Toimitusjohtajan katsaus...6 Voimajärjestelmän käyttö...9 Sähkömarkkinoiden toiminnan edistäminen...11 Investoinnit
FINGRID OYJ 1(5) Osavuosikatsaus 1.1.-30.9.1998 Kuluva vuosi on yhtiön ensimmäinen täysi toimintavuosi. Yhtiö hankki Suomen Voimatase Oy:n koko osakekannan 1.9.1998, minkä seurauksena yhtiöistä muodostui